Twitter-ansatt deaktiverte Donald Trumps konto
Det var like før midnatt norsk tid at den mye brukte Twitter-kontoen til Donald Trump plutselig ble utilgjengelig. Hvis man forsøkte å lese noen av presidentens meldinger, fikk man beskjed om at kontoen ikke eksisterte. Elleve minutter senere var kontoen oppe igjen. Twitter selv forklarte at det var en menneskelig feil som gjorde at kontoen ble deaktivert. – Vi fortsetter å undersøke og tar grep for å hindre at dette skjer igjen, het det i en tweet fra mikrobloggtjenesten. Husker du: Mystisk Trump-tweet ble vitse-maraton Omtrent klokken 12.00 norsk tid, kommenterte Trump «sabotasjen» i et Twitter-innlegg. My Twitter account was taken down for 11 minutes by a rogue employee. I guess the word must finally be getting out-and having an impact. — Donald J. Trump (@realDonaldTrump)03.11.17, 11:51 Senere bekreftet Twitter at en ansatt i kundeserviceavdelingen gjorde dette på sin siste arbeidsdag. «Vi gjennomfører en full intern gjennomgang», opplyser selskapet. Donald Trump har i sitt første år som president ikke vært redd for å ta til Twitter for å få ut sine meninger. 71-åringen har i alt tvitret over 36.000 ganger og har i skrivende stund 41,7 millioner følgere. Fikk du med deg: Donald Trump gir «CNN» juling i Twitter-video Presidentens ekskone Ivana Trump har tidligere fortalt at Trump ber henne om Twitter-råd:
I elleve minutter var Twitter-kontoen til USAs president borte vekk. En ansatt som hadde sin siste arbeidsdag, sto bak.